
Es-selamu alejkum ve rahmetullahi ve berekatuhu,


Dzematlija sam u dzematu gde je imam ***[novotar](https://pitajucene.com/search/novota/questions/ "Pretraži pitanja o novotarima")*** pa me interesuje ( napomena: obavlja samo Dzuma namaze,vrlo cesto napada ehli sunet, zajednicki ***[zikr](https://pitajucene.com/search/zikr/questions/ "Pretraži pitanja o zikru")***, proslava nove godine, ucenje mevluda, ucenje Kurana na groblje, slusanje muzikei dr.), status njegovog placanja-hodzarina, jesam obavezan ili ne placati, dokazom Kurana a.s. i hadisom? Molim Allaha s.w.a. da vas nagradi najljepsom nagradom.


* 
* 
* 
* 
* 
* 
* 

 
Placanje clanarine IZ-u

Alejkumusselam.


Musliman je dužan po Kur’anu i Sunnetu da iz svog imetka izdvaja ***[zekat](https://pitajucene.com/search/zekat/questions/ "Pretraži pitanja o zekatu")*** u onim vrstama imetka u kome se daje zekat i da ga da u nekih od osam fondova spomenutih u kur’anskom ajetu sure Tevbe. Oko ovoga nema razilaženja među učenjacima. Takođe, po ispravnom mišljenju učenjaka muslimanu je ***[vadžib](https://pitajucene.com/search/vad%C5%BEib/answers/ "Pretraži odgovore za termin \'vadžib\'")*** da daje sadekatul fitr pred kraj ***[Ramazana](https://pitajucene.com/search/ramaza/questions/ "Pretraži pitanja o ramazanu")*** shodno propisima koji su vezani za njega. Ovo su jedine dvije stvari po pitanju izdvajanja imetka za zajednicu muslimana (znači ne govorimo o izdržavanju porodice, roditelja i slično) koje Šerijat tereti nekog muslimana.


A što se tiče plaćanja članarine bilo kojem udruženju, zajednici, partiji i slično musliman u osnovi nije dužan da ih plaća jer ga Uzvišeni Allah nije time zadužio. Iz ovoga se izuzima ako čovjek sam sebe obaveže da će nekom udruženju, instituciji i slično plaćati određenu članarinu, na određeno vrijeme i pod određenim uslovima.


A konkretan odgovor na pitanje da li trebati plaćati članarinu Islamskoj zajednici bi bio: ako musliman nijeti da plaćanjem članarine finansijski pomaže i podržava aktivnosti i projekte IZ-a u kojima nema harama i koji nisu zasnovani na haramu, a takvih aktivnosti i projekata je mnogo, onda je to ***[mustehab](https://pitajucene.com/search/Mustehab/answers/ "Pretraži odgovore za Mustehab")***. Dokaz da je ovo mustehab su opći šerijatski tekstovi koji podstiču na pomaganje Islama i muslimana, svejedno bili zajednica ili pojedinci.


Poput ajeta: “Ko će Allahu drage volje zajam dati da bi mu ga On mnogostruko vratio, a uz to i nagradu plemenitu dobio” (El-Hadid, 11), i “Ko je taj koji će Allahu drage volje zajam dati, pa da mu ga On mnogostruko vrati? – A Allah uskraćuje i obilno daje, i Njemu ćete se povratiti“. (El-Bekara, 245).


I hadisa kojeg prenosi Džerir ibn Abdullah, radijallahu anhu, a bilježi ga Muslim u svom Sahihu: “Ko u Islamu uvede (oživi) lijep sunnet pa se po njemu radi poslije njega imaće nagradu poput onih koji rade po njemu a da se njima od njihove nagrade neće ništa umanjiti…“.


A ono što se od tog imetka sa kojim on plaća članarinu utroši na onome što je ***[haram](https://pitajucene.com/search/haram/questions/ "Pretraži pitanja o haramu")*** i nije dozvoljeno odgovorni su oni kojima je dato u emanet da raspolažu tim imetkom. Sa druge strane, musliman koji neće da plaća članarinu Islamskoj zajednici pod izgovorom da neće da učestvuje u finansiranju i pomaganju aktivnosti i projekata koji su po Šerijatu zabranjeni, poput organizovanja ramazanskih festivala, muzičkih koncerata, raznoraznih mevluda, organizovanja Ajvatovice , Djevojačke pećine i sličnih novotarskih dovišta, učestvovanje u organizovanom naplaćivanju tevhida, četeresnica, hatmi, jasina i slično, ima pravo da to radi i ima šerijatske podloge za to i čak je sporno namjerno i svjesno potpomagati te gore spomenute haram aktivnosti.


Dokaz da je propisano da ne pomaže ono što je haram i grijeh su riječi Uzvišenog: “I nemojte se potpomagati u griješenju i neprijateljstvu” (El-Maide, 2). Takođe, dokaz je i drugi dio gore spomenutog hadisa kojeg bilježi Muslim: “A onaj ko uvede u ***[Islam](https://pitajucene.com/search/islam/questions/ "Pretraži pitanja o Islamu")*** loš sunnet pa se po njemu radi poslije njega imaće grijeh poput onih koji rade po njemu a da se njima od njihovog grijeha neće ništa umanjiti“.


Ovde treba napomenuti da plaćanje troškova održavanja mesdžida i džamije (plaćanja struje, čišćenja, grijanja i slično), u čemu treba učestvovati onaj ko koristi džamiju, ne treba da ulazi pod pitanje plaćanja članarine IZ-u.


Prema tome, ono čime Uzvišeni Allah duži muslimana spram muslimanske zajednice je davanje zekata i sadekatul fitre a za sve ostalo nije dužan da daje, s tim da je mustehab da finansijski pomaže Islam i muslimanske kroz raznorazne davetske i nedavetske aktivnosti. Ve billahi tevfik.


Odgovorio na pitanje: dr.***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")***  

Preuzeto sa stranice: <http://www.n-um.com>


